**Ομιλητής  *Γεώργιος Κορφιάτης***

**Τίτλος Ομιλίας *Έρευνα, Καινοτομία και Επιχειρηματικότητα: Ιστορική αναδρομή και η σχέση με το Πανεπιστήμιο***

Η παρουσίαση αυτή εξετάζει την εξέλιξη της τεχνολογικής καινοτομίας και της επιχειρηματικότητας στο πλαίσιο του πανεπιστημίου καθ’ όλη την ιστορία. Ξεκινά με τα πρώτα διαμορφωτικά έτη του πανεπιστημίου, ως ένα ίδρυμα της τριτοβάθμιας εκπαίδευσης και καταλήγει στο σύγχρονο πανεπιστήμιο και την υιοθέτηση της καινοτομίας και της επιχειρηματικότητας ως ένα βασικό στοιχείο της στρατηγικής του πανεπιστημίου. Κατά την περίοδο της Αναγέννησης, οι εφευρέσεις και η εφαρμογή τους έγινε από πολυμαθείς, όπως ο da Vinci, που παρείχε το θεμελιώδες όραμα και τη θεμελιώδη γνώση, και τεχνίτες, όπως ο υαλουργός Anton van Leeuwenhoek, ο εφευρέτης του μικροσκοπίου. Τέτοιες εφευρέσεις ήταν σε μεγάλο βαθμό ανεξάρτητες από το πανεπιστήμιο, το οποίο ήταν κατά ένα μέρος υπεύθυνο μόνο για τη μετάδοση της γνώσης. Με την επιστημονική επανάσταση που ακολούθησε, οι επιστημονικές μεθόδοι της συστηματικής παρατήρησης και πειραματισμού καθιέρωσαν την έρευνα ως εργαλείο για την τεχνολογική καινοτομία και γρήγορα υιοθετήθηκε ως το δεύτερο βασικό στοιχείο της πανεπιστημιακής στρατηγικής. Αξίζει να σημειωθεί ότι η καθιέρωση της έρευνας, ως στρατηγικός στόχος του πανεπιστημίου, αντιμετώπισε μεγάλη αρνητική αντίδραση από την ακαδημαϊκή κοινότητα. Αυτή η αντίδραση επικεντρώθηκε γύρω από την ανησυχία ότι τα αποτελέσματα της πανεπιστημιακής εφαρμοσμένης έρευνας που χρηματοδοτείται από τη βιομηχανία θα είναι επηρεασμένα.

Τα Πανεπιστήμια στις ΗΠΑ άρχισαν να συνειδητοποιούν την αξία της πνευματικής ιδιοκτησίας που δημιουργείται από τo διδακτικό προσωπικό και την έρευνα των σπουδαστών στις αρχές του 20ού αιώνα, παρά τις αρνητικές αντιδράσεις πολλών μελών της ακαδημαϊκής κοινότητας. Ο νόμος Bayh-Dole το 1980 επέτρεψε στα πανεπιστήμια των ΗΠΑ να κατέχουν την πνευματική ιδιοκτησία που προκύπτει από την έρευνα που διεξάγουν. Αυτό προέτρεψε τα Πανεπιστήμια να δώσουν περισσότερη προσοχή στην πνευματική ιδιοκτησία που δημιουργούν και να αναπτύξουν πρωτοβουλίες για την αξιοποίησή της. Κατά τα τελευταία 25 χρόνια τα Πανεπιστήμια έχουν καθιερώσει γραφεία μεταφοράς τεχνολογίας, προκειμένου να εμπορευματοποιήσουν την πνευματική τους ιδιοκτησία. Όπως και με κάθε άλλη αποδιοργανωτική αλλαγή, δημιουργήθηκαν πολλές συγκρούσεις που τα Πανεπιστήμια προσπαθούν ακόμη να διαχειριστούν. Η καινοτομία και η επιχειρηματικότητα έχει αρχίσει να εφαρμόζεται ως βασικός στόχος των Πανεπιστημίων σε όλο τον κόσμο. To μεγαλύτερο μέρος της πνευματικής ιδιοκτησίας που δημιουργείται είναι στους τομείς της υγειονομικής περίθαλψης και της τεχνολογίας‧ και αυτό τοποθετεί επιστήμονες και μηχανικούς στο προσκήνιο της καινοτομίας και της οικονομικής ανάπτυξης. Επίσης, πολλά πανεπιστήμια έχουν υιοθετήσει καινοτόμο και επιχειρηματική σκέψη στα προγράμματα σπουδών τους. Επιπλέον, τα περισσότερα ερευνητικά πανεπιστήμια παρέχουν μια υποδομή υποστήριξης στους σπουδαστές, βοηθώντας τους να αναπτύξουν νεοσύστατες εταιρείες (start-up companies). Σε κάποια πανεπιστήμια, η υποστήριξη επεκτείνεται στους σπουδαστές και μετά την αποφοίτησή τους.